Boer Damian soek wéér na liefde | Huisgenoot
Boer Damian soek wéér na liefde
Hy is op sy gelukkigste in sy bakkie en op die plaas, vertel Damian. Foto: Facebook/Damian Engelbrecht
Hy tuur dikwels op die uitgestrekte plaaslandskap uit. Die natuurskoon bring 'n eiesoortige vervulling; daarom het dit hom nog nooit geskeel om met tye weke lank alleen afgesonder te wees nie.
Maar die afgelope paar maande – iewers tussen die begin van die inperking en die lang tye met min ander geselskap as sy eie – het 'n behoefte weer in sy binneste kom nestel: Dalk sou die dae tog nie so lank en stil gewees het met 'n maat aan sy sy nie . . .
Op die plaas Rietenbosch by Bapsfontein in Gauteng het Damian Engelbrecht van Boer soek 'n vrou-faam se lewe nie tot 'n stilstand gekom nie – selfs nie eens in die maande toe die coronakrisis die wêreld in 'n wurggreep gehad het nie.